Horas

Horas (Hata Batak Toba: ᯂᯬᯒᯘ᯲) ima sada hata pangondong manang siseon ni halak Batak. Molo dibagasan Kamus Besar Bahasa Indonesia didok astuanna ima "ucapan selamat".Arti Kata Horas, www.kbbi.co.id, diakses tanggal 15 Juni 2023 

 Astuan 
Di halak Batak Toba, hata Horas marpadan ma i tu hasangapon, hamoraon, dohot hagabeon. Lapatan ni Horas marpadan muse ima "holong marsihaholongan, on do sada dalan nadumenggan, rap tu dolok tu toruan, asa taruli pasu-pasu, saleleng dihangoluan". Pusok ni Horas on, asa rap marsihaholongan tu sude jolma, marsiurupan, dohot rap mangangkupi.Arti Sapaan Horas Khas Suku Batak dan Falsafahnya, www.medan.kompas.com, diakses tanggal 15 Juni 2023

 Hasangapon, Hamoraon, Hagabeon 
Muara ni hangoluan halak Batak, ima tolu hata: Hamoraon, Hagabeon, Hasangapan.Horas Bukan Hanya Milik Orang Batak, www.indonesia.go.id, diakses tanggal 15 Juni 2023

 Hasangapon 
Dihalak Batak, ponting do marhasapaon di jolo ni jolma. Astuan ni hasangapon dihata Indonesia ima "kemuliaan, kehormatan, kewibawaan".

 Hamoraon 
Hamoraon (Hata Indonesia: kekayaan) ima kekayaan, harta, manang boi didok tu saonari marhepeng. Hamoraon gabe sada posuk ni hangoluan halak Batak. Asa marhepeng, ingkon situtu karejo, mangalului hepeng.

 Hagabeon 
Hagabeon astuanna ima pomparanna manang gellengna. Sada posuk ni Batak, anak i gabe ponting sajo. Hata nasomal didok halak Batak, "anakkon hi do hamoraon diau".  On museng gabe dalan asa martamba hasangapon ni sada jolma di halak Batak, molo adong gellengna.

 Pustaha 
Batak